Ο **Σεργκέι Βασίλιεβιτς Καρασιόφ** (ρωσικά: Серге́й Васильевич Карасёв‎· Αγία Πετρούπολη, 26 Οκτωβρίου 1993), αναφερόμενος εσφαλμένα συνήθως στα ελληνικά ως **Καράσεφ**, είναι Ρώσος επαγγελματίας καλαθοσφαιριστής. Με ύψος 2,01 μέτρα αγωνίζεται ως σούτινγκ γκαρντ / σμολ φόργουορντ για τη Ζενίτ Αγίας Πετρούπολης στην VTB Λίγκα. Επιλέχθηκε στην 19η θέση στο NBA Ντραφτ του 2013 από τους Κλίβελαντ Καβαλίερς.

Επαγγελματική σταδιοδρομία
--------------------------

### Τριούμφ Λιούμπερτσι

Αφού αγωνίστηκε για την ομάδα U23 της Τριούμφ Λιούμπερτσι τη σεζόν 2009-10, ο Καρασιόφ εντάχθηκε στην πρώτη ομάδα για την σεζόν 2010-11 του Πρωταθλήματος Ρωσίας. Είχε κατά μέσο όρο 16,1 πόντους ανά αγώνα, κατά τη διάρκεια της σεζόν 2012-13 του EuroCup, της 2ης βαθμίδας των ευρωπαϊκών διοργανώσεων. Στις 3 Απριλίου 2013, αποφάσισε να δηλώσει συμμετοχή για το NBA Ντραφτ.

### Κλίβελαντ Καβαλίερς

Ο Καρασιόφ επιλέχθηκε στην 19η θέση στο NBA Ντραφτ του 2013 από τους Κλίβελαντ Καβαλίερς. Στις 20 Αυγούστου 2013, υπέγραψε rookie συμβόλαιο με την ομάδα. Κατά τη διάρκεια της πρώτης του σεζόν, έπαιξε σε πολλούς αγώνες με τους Κάντον Τσάρτζ στην NBA Development League.

### Μπρούκλιν Νετς

Στις 10 Ιουλίου 2014 ο Καρασιόφ μετακινήθηκε στους Μπρούκλιν Νετς σε μία ανταλλαγή τριών ομάδων, στην οποίο συμμετείχαν οι Καβαλίερς και οι Μπόστον Σέλτικς. Στις 24 Οκτωβρίου 2014, οι Νετς ενεργοποίησαν την επιλογή για τρίτο έτος στο rookie συμβόλαιο του Καρασιόφ, επεκτείνοντας το μέχρι τη σεζόν 2015-16. Στις 11 Μαρτίου 2015, τέθηκε εκτός για το υπόλοιπο της σεζόν 2014-15, αφού διαγνώστηκε με εξάρθρωση επιγονατίδας και με διάταση έσω πλαγίου συνδέσμου στο δεξί γόνατο, μαζί με πολλαπλά χαλαρά σώματα στην άρθρωση του γόνατος.

Στις 26 Μαρτίου 2016 σημείωσε 17 πόντους(ρεκόρ σταδιοδρομία) σε μία νίκη με 120-110 επί των Ιντιάνα Πέισερς.

### Ζενίτ Αγίας Πετρούπολης

Την 1η Ιουλίου 2016 ο Καρασιόφ επέστρεψε στη Ρωσία και υπέγραψε συμβόλαιο 2 + 1 ετών με τη Ζενίτ Αγίας Πετρούπολης.

### Χίμκι

Την 1η Ιουλίου 2019, υπέγραψε διετές συμβόλαιο με τη Χίμκι. Τη σεζόν 2020-21, είχε 5.7 πόντους, 2 ριμπάουντ και 1 ασίστ στην Ευρωλίγκα. 

### Ζενίτ Αγίας Πετρούπολης

Στις 7 Ιουνίου 2021, ανακοινώθηκε η επιστροφή του στην Ζενίτ Αγίας Πετρούπολης για μια τρίτη παρουσία ως μέλος της ομάδας. Τη σεζόν 2021-22, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών. Μέτρησε κατά μέσο όρο 9.3 πόντους, 2.7 ριμπάουντ και 1 ασίστ ανά 18 λεπτά συμμετοχής κατά τη διάρκεια της σεζόν. Στις 21 Ιουνίου 2022, ανανέωσε το συμβόλαιό του για ακόμα δύο χρόνια.

Εθνική ομάδα
------------

Ο Καρασιόφ ήταν εκπροσώπησε τακτικά τις «μικρές» Εθνικές ομάδες της Ρωσίας, καθώς αγωνίστηκε στο Ευρωπαϊκό Πρωτάθλημα U16 του 2009, κέρδισε ένα αργυρό μετάλλιο στο Ευρωπαϊκό Πρωτάθλημα U18 και ένα χάλκινο μετάλλιο στο Παγκόσμιο Κύπελλο U19 του 2011. 

Εκπροσώπησε για πρώτη φορά την Εθνική Ρωσίας στους Θερινούς Ολυμπιακούς Αγώνες του 2012 στο Λονδίνο. Ήταν παρόν και στο Ευρωμπάσκετ 2013 και στο Παγκόσμιο Κύπελλο του 2019.

Προσωπική ζωή
-------------

Ο Καρασιόφ είναι γιος του Ρώσου πρώην διεθνούς παίκτη και προπονητή της Ζενίτ Βασίλι Καρασιόφ. Επίσης, έπαιζε υπό τις οδηγίες του πατέρα του κατά τη διάρκεια της θητείας του στην Τριούμφ Λιούμπερτσι, καθώς και στην Εθνική Ρωσίας στο Ευρωμπάσκετ 2013.

Τίτλοι-Διακρίσεις
-----------------

### Συλλογικοί

#### Ζενίτ Αγίας Πετρούπολης

* VTB Λίγκα: (2022)

### Ατομικοί

* Καλύτερος νέος παίκτης VTB Λίγκα: (2013)
* 2x All Star Game VTB Λίγκα: (2017, 2018)
* MVP All Star Game VTB Λίγκα: (2018)
* Νικητής στο διαγωνισμό τριπόντων All Star Game VTB Λίγκα : (2017)

Παραπομπές
----------

1. ↑  «7 - Sergey Karasev». *nbadraft.net*. Ανακτήθηκε στις 22 Ιουλίου 2012.
2. ↑  «Sergey Karasev 2013 NBA Draft Profile». *ESPN.com*. Ανακτήθηκε στις 22 Ιουλίου 2012.
3. ↑  KARASEV, SERGEY – Welcome to Eurocup
4. ↑  NBA Draft 2013: Russian guard Sergey Karasev declares
5. ↑  Cavaliers Sign 2013 Draft Picks to Contracts
6. ↑  «2013-14 NBA Assignments». Αρχειοθετήθηκε από το πρωτότυπο στις 3 Ιουλίου 2014. Ανακτήθηκε στις 9 Οκτωβρίου 2019.
7. ↑  Brooklyn Nets Acquire Jarrett Jack and Sergey Karasev
8. ↑  Brooklyn Nets Exercise Options on Plumlee and Karasev
9. ↑  SERGEY KARASEV MEDICAL UPDATE
10. ↑  «Lopez scores 23 to lead Nets past Pacers 120-110». Αρχειοθετήθηκε από το πρωτότυπο στις 29 Μαρτίου 2016. Ανακτήθηκε στις 9 Οκτωβρίου 2019.
11. ↑  «Сергей Карасев продолжит карьеру в "Зените"» (στα ρώσικα). *basket.fc-zenit.ru*. 1 Ιουλίου 2016. Αρχειοθετήθηκε από το πρωτότυπο στις 2016-11-12.. Ανακτήθηκε στις 1 Ιουλίου 2016.
12. ↑  Ιουλ. 2019 14:56, Επιμέλεια: Φάνης Παναγιώτου Δημοσίευση: 01. «Χίμκι: Απέκτησε τον Καράσεφ μέχρι το 2021». *www.sport24.gr* (στα Αγγλικά). Ανακτήθηκε στις 1 Ιουλίου 2019.
13. ↑  «Ζενίτ: Ανακοίνωσε την επιστροφή του Σεργκέι Καράσεφ (pic)». *Eurohoops*. 7 Ιουνίου 2021. Ανακτήθηκε στις 7 Ιουνίου 2021.
14. ↑  «Η Ζενίτ εκθρόνισε την ΤΣΣΚΑ! Νέα Πρωταθλήτρια στην VTB (photo)». *Eurohoops*. 5 Ιουνίου 2022. Ανακτήθηκε στις 6 Ιουνίου 2022.
15. ↑  «Ζενίτ: Ανανέωσε γι' άλλα δύο χρόνια ο Καράσεφ | Gazzetta». *www.gazzetta.gr*. Ανακτήθηκε στις 22 Ιουνίου 2022.
16. ↑  «Team Russia Profile – 2012 Olympic Men». *FIBA.com*. Αρχειοθετήθηκε από το πρωτότυπο στις 25 Νοεμβρίου 2015. Ανακτήθηκε στις 22 Οκτωβρίου 2013.
17. ↑  Taylor, Jeff (29 Απριλίου 2012). «A great Russian tale». *FIBA.com*. Αρχειοθετήθηκε από το πρωτότυπο στις 29 Σεπτεμβρίου 2012. Ανακτήθηκε στις 22 Ιουλίου 2012.